Vir my is dit ongetwyfeld die pad wat die Here vir my voorberei. Die uitdaging is om jou dae in vreugde voor die Here te leef en aan te sit by die feestafel wat Hy vir jou berei.
Tipies in die Hebreeuse idioom, word die beginsel herhaal in die tweede sin. Daar is geen gebrek in my hede of toekoms nie, sê die Psalmis met vertroue. Hy ken sy geskiedenis.
… ‘n land sonder armoede, waarin jy genoeg sal eet en niks sal kortkom nie, ‘n land waarin daar volop yster in die klippe is en waar jy kan koper delf in die berge.